Arab mifologiyasi
Arab mifologiyasi — Islomgacha boʻlgan Arabiston aholisining mifologik gʻoyalari, eʼtiqodlari va kultlari toʻplami. Miloddan avvalgi 1-ming yillikda VII asrning boshlarida tarqalgan. Shundan song Islom hukumronligi boshlangan. Islomgacha boʻlgan Arabiston mifologiyasiga arab politeizmi, qadimgi semit dinining mifologiyasi (qadimgi semit tilida soʻzlashuvchi xalqlar orasida rivojlangan Ibrohim dinlaridan oldin), nasroniy, yahudiy va eron mifologiyalari va dinlari, shu jumladan zardushtiylik, mitraizm va manixeyizm elementlari kiradi. Arab politeizmi mahalliy ziyoratgohlar va ibodatxonalarda xudolar va ruhlarga, jumladan Hubal xudosiga hamda Allat, Al-Uzza va Manat maʼbudalariga sajda qilishga asoslangan edi. Xudolarga turli marosimlar, jumladan, ziyorat va fol ochish, shuningdek, qurbonlik marosimlari orqali sig‘inishardi va uluglashardi. Islomgacha boʻlgan xudolarning koʻp taʼriflari butlarga, shu jumladan Kaʼba yaqiniga oʻrnatilgan butlarga tegishli boʻlib, baʼzi maʼlumotlarga koʻra, ular 360 tagacha boʻlgan. Boshqa dinlar arab mifologiyasida kamroq darajada ifodalangan. Shunday qilib, qoʻshni rimliklar va aksumitlarning taʼsiri Arabistonning shimoli-gʻarbiy, shimoli-sharqida va janubida nasroniy jamoalarining paydo boʻlishiga olib keldi. Shimoli-sharqda va Fors koʻrfazi qirgʻogʻidagi nestorianlikdan tashqari, nasroniylikning asosiy shakli miafizitizm edi. Rim imperiyasi davridan Arabiston yarim oroli yahudiylar migratsiyasi joyi boʻlib, bu diasporaning paydo boʻlishiga va yahudiylar mifologiyasining tarqalishiga olib keldi. Bundan tashqari, Sosoniylar imperiyasining taʼsiri eron dinlari yarim oroli mavjud bolishiga olib keldi. Sharqda va janubda zardushtiylik mavjud boʻlgan, Makkada manixeyizm yoki ehtimol mazdakizm mavjudligi haqida dalillar mavjud.